**Bucăți de aur**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am rupt din mine doar bucăți de aur

Să fie fericită-ntreaga zare...

Eram cuminte, ca un pui de taur,

Și darnic pân' la ultima suflare!

Loveam cu pumnu-n pomul plin de poame,

Fiind prea obosit să-mi cațăr pasul.

Un om bătrân era lihnit de foame

Și nu voiam să i se stingă glasul.

Pe trupul meu curgeau atâtea lacrimi,

Din ochii celor ce mă-mbrățișară...

Simțeam un dor cuprins de-atâtea patimi,

În viața lor cea tristă și amară.

Purtam în suflet dragostea și chinul

Că-n ochii lor era o mare-albastră.

Și nu puteam să le privesc suspinul,

Știind că pâinea mea va fi a noastră.

Am rupt din mine doar bucăți de aur,

Plătind cu anii clipele amare.

Și-am devenit din pui un mare taur,

Cu fruntea ridicată pân' la soare!

Georgian Ionuț Zamfira 23.08.2021